**MOKYKLOS-DARŽELIO BENDRUOMENĖS NARIAI**

Vadovaujantis Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo sprendimu Nr. V-1838 „Dėl pagrindinio ir vidurinio ugdymo organizavimo būtinų sąlygų“,HN75:2010 „Įstaiga, VYKDANTI ikimokyklinio ir priešmokyklinio UGDYMO PROGRAMą. BENDRIEJI SVEIKATOS SAUGOS REIKALAVIMAI“Nr. V-313.

**Nuo rugsėjo 1 d. mokykloje-darželyje siekiant užtikrinti saugią ir sveiką aplinką darbas ir mokymosi procesas bus organizuojamas tokiu būdu:**

1. Prieš patenkant į įstaigos patalpas būtina naudotis prie įėjimo esančiomis rankų dezinfekavimo priemonėmis, dėvėti nosį ir burną dengiančias apsaugos priemones (rekomenduojama su savimi turėti papildomą apsaugos priemonę, jei prireiktų pasikeisti). Po pertraukos ar kitų veiklų, sugrįžus iš bendro naudojimo erdvių (tualeto, kiemo, salės ir kabinetų) į savo grupę (klasę) būtina dezinfekuoti rankas.
2. Įstaigos mokiniai, pedagogai ir darbuotojai **bendrose uždarose** erdvėse, privalo dėvėti nosį ir burną dengiančias apsaugos priemones (veido kaukes, resperatorius ar kitas priemones) (toliau - kaukė). *Kaukių leidžiama nedėvėti neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei. Kai pedagogas ar kitas švietimo įstaigos darbuotojas negali dėvėti kaukės dėl savo sveikatos būklės ar vykdomos veiklos specifikos, atsižvelgiant į profesinės rizikos vertinimo išvadą gali būti parenkamos kitos asmeninės apsaugos priemonės.*
3. Grupės (klasės) renginiuose vykstančiuose uždarose erdvėse dalyvaujantys pilnamečiai tretieji asmenys (pvz., tėvai (globėjai, rūpintojai), kai tarp dalyvių neišlaikomas 2 metrų atstumas privalo dėvėti kaukes. *Kaukių leidžiama nedėvėti neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei. Kai pedagogas ar kitas švietimo įstaigos darbuotojas negali dėvėti kaukės dėl savo sveikatos būklės ar vykdomos veiklos specifikos, atsižvelgiant į profesinės rizikos vertinimo išvadą gali būti parenkamos kitos asmeninės apsaugos priemonės.*
4. Įeinančių į įstaigos patalpas mokinių, pedagogų ir darbuotojų temperatūra gali būti matuojama atsitiktinės atrankos būdu. Matavimą vykdo visuomenės sveikatos priežiūros specialistas. Asmuo atsisakęs matuotis kūno temperatūrą **į įstaigą neįleidžiamas**.
5. Draudžiama į įstaigos patalpas įeiti mokiniams, pedagogams ir darbuotojams, kuriems pasireiškia karščiavimas (37,3 °C ir daugiau), ar kurie turi ūmių viršutinių kvėpavimo takų ligų, kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.).
6. Mokinys, kuriam ugdymo proceso metu pasireiškia karščiavimas (37,3 °C ir daugiau), ar kuris turi ūmių viršutinių kvėpavimo takų ligų, kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.), nedelsiant izoliuojamas, apie tai informuojami tėvai (globėjai, rūpintojai) ir konsultuojami Karštąja koronaviruso linija tel. 1808 dėl tolimesnių veiksmų.
7. Darbuotojas, kuriam darbo metu pasireiškia karščiavimas (37,3 °C ir daugiau), ar kuris turi ūmių viršutinių kvėpavimo takų ligų, kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.), nedelsiant apleidžia švietimo įstaigos patalpas ir kreipiasi konsultacijai Karštąją koronaviruso linija tel. 1808 arba susisiekia su savo šeimos gydytoju.
8. Jeigu įstaiga iš darbuotojo, mokinio ar jo tėvų ( globėjų, rūpintojų) gavo informaciją apie darbuotojui ar mokiniui nustatytą COVID19 ligą (koronaviruso infekciją), apie tai nedelsiant informuoja Nacionalinį visuomenės sveikatos centrą prie Sveikatos apsaugos ministerijos (toliau NVSC), bendradarbiauja su NVSC nustatant sąlytį turėjusius asmenis ir jiems taikant 14 dienų izoliaciją.
9. Draudžiama į įstaiga atvykti asmenis kuriems privaloma izoliacija, izoliacijos laikotarpiu.
10. Mokiniai, pedagogai ir darbuotojai kurie nesilaikys tvarkos, užtikrinančios sveiką ir saugią aplinką įstaigoje (rankų dezinfekavimas, saugaus atstumo laikymasis, kito asmens daiktų nelietimas, buvimas tik savo grupėje (klasėje ir t. t.), negalės dalyvauti ugdomosiose veiklose, bei bus nušalinti nuo savo tiesioginių pareigų.

Saugokim vieni kitus.

Elektrėnų mokyklos– darželio ,,Žiogelis“ visuomenės sveikatos priežiūros specialistė

Stanislava Graželienė